એ સમયે વિરોધ પક્ષોના રાષ્ટ્રવ્યાપી દેખાવો એની ચરમસીમાએ હતા અને બેફામ આક્ષેપબાજીઓ થઈ હતી. એટલું જ નહીં વિરોધ પક્ષમાં બેઠેલા ભાજપે પેટ્રોલ-ડીઝલ અને અન્ય ચીજવસ્તુઓના ભાવમાં ઘટાડો કરી આપવાના વચનો આપ્યા હતા. ચૂંટણી પ્રચારને અચ્છેદિન જેવા સ્લોગનથી શણગાર કરવામાં આવ્યો હતો. સરેરાશ ભારતીય મોંઘવારીથી હંમેશા ત્રસ્ત હોય છે, કારણ કે એક સાંધો ત્યાં તેર તૂટે જેવી સ્થિતિનો સામનો કરતાં ભારતીયને મોંઘવારી ઘટાડી આપવાનું વચન વાસ્તવિક હોય કે અવાસ્તવિક, સારું તો લાગે જ. વર્ષ 2016માં મોદી સરકાર સત્તામાં બેઠી ત્યારે ક્રૂડ ઓઇલનો ભાવ 120 ડોલરની આસપાસ જ હતો, પરંતુ તાત્કાલિક આંતરરાષ્ટ્રીય પરિસ્થિતિઓ બદલાવા માંડી અને વર્ષ 2016 આવતાં સુધીમાં તો ક્રૂડ ઓઇલ 30 ડોલરની નજીક પહોંચી ગયું.